Både gjennom sin tilknytning til Den Norske Sjømannsmisjon og Det Lutherske Verdensforbund hadde Havgar opparbeidet mye kunnskap om, og engasjement for, situasjonen i Sør-Amerika. I en niårs-periode på 1960-tallet var han og familien stasjonert i Quito i Ecuador. I sin tur skulle dette engasjementet føre til en betydelig medvirkning ved nobelprisutdelingene til Adolfo Perez Esquivel fra Argentina i 1980 og Rigoberta Menchu Tum fra Guatemala i 1992.